## Referat FAU-møte Rå skole 04.06.2024

|  |  |  |  |  |
| --- | --- | --- | --- | --- |
| Klasse | Representant | Rolle/Oppgave | Til stede | Sendt |
| Rektor | Marianne Ingebrigtsen | Rektor | X | X |
| 8. trinn | | | | |
| 8A | Merete Iversen | Medlemsutv. Natteravnene | X | X |
| 8B | Bogna Aadnevik | Foreldreforedrag |  | X |
| 8C | Werner Øvretveit | Medlemsutvalget Natteravnene | X | X |
| 8D | Pia Rønningen | Foreldreforedrag | X | X |
| 8E | Linn Angelfoss | Nestleder, Facebook | X | X |
| 9. trinn | | | | |
| 9A | Hilde Ridderseth | Økonomiansvarlig, dialog med Centrum 24/25 | X | X |
| 9B | Tora Sofie Haarr | Elevkveld | X | X |
| 9C | Jane Bore Sandal | Elevkveld | X | X |
| 9D | Ingvild Nesheim | Elevkveld | X | X |
| 9E | Monica Opmoheiedal | Klubb Råjale | X | X |
| 10.trinn | | | | |
| 10A | Anne Kristin Nygaard | Natteravnene, dialog med Centrum | X | X |
| 10B | Hege Fjeld | Innkallingsansv. Natteravnene | X | X |
| 10C | Espen Rostrup | Leder | X | X |
| 10D | Astrid Fjeldstad | Klubb Råjale, Medlemsutv. Natteravnene | X | X |
| 10E | Heidi Durhuus | Skoleball koordinator |  | X |

**Agenda:**

1. Velkommen og kort gjennomgang av agenda
2. Informasjon fra rektor
3. Byggesak: Status og eventuelle aksjoner
4. Status fra gruppene/aktiviteter
   1. Natteravn
   2. Trafikalt grunnkurs: Informasjon til foreldre før sommeren
5. Skoleball
   1. Vakter
6. Økonomistatus
7. Godkjenning av revidert mandat og årshjul
8. Instruks/veileder for klassekontakter
9. Overlevering til nytt FAU høst 2024
10. Eventuelt

# Velkommen

Gjennomgang av møteinnkalling og opprop

# Informasjon fra rektor

Skolen er nå i eksamensmodus. Skriftlig eksamen avviklet uten problemer og rektor håper elevene har hatt en god opplevelse.  
I morgen får elevene i 10. klasse vite muntlig eksamensfag og tema blir tildelt dagen etter dette.

Faglærer lager oppgavene og skal fokusere på pensum fra 10 trinn. Målet er at oppgavene kan besvares med bakgrunn i tilgjengelig lærebøker fra 10. klasse. Her hindrer lisenser tilgang til lærebøker fra 8. og 9. klasse. Neste for 10. klasse er vitnemålsutdeling og skoleball.

Skolen er bedt av politiet om å hjelpe til med en holdningskampanje knyttet til butikktyveri. Dette har vært et økende problem. Det er viktig å få ut informasjon om at alle butikktyveri blir politianmeldt hvorpå politiet kaller inn til en samtale. Det gjelder også for strafferettslig mindreårige.

Skolen er nå inne i «regnbuedagene» og flagget er heist, med unntak av offisielle flaggdager.

Skolene i Bergen kommune får ekstratildeling på 100 MNOK. Det er ennå usikkert hvor mye Rå skole får av denne potten - den skal deles på mange skoler. Rektor er usikker på om ekstratildelingen vil dekke de behovene skolen har.

# Byggesak: Status og eventuelle aksjoner

Når det gjelder svømmehallen er skolen i dialog med arkitektene og det er fremdrift som planlagt. DEMBRA-gruppen av elever er involert. Planen er å begynne arbeidet ved start på skoleferien og rektor håper grovarbeidet vil være ferdig til skolestart.

Når det gjelder byggesak om ny idrettshall svarer kommunens prosjektleder, Jan Johannesen, at de følger den lovpålagte saksgangen for klagesaker. Saken er behandlet av byrådet hvor vedtak om avslag er omgjort. Saken skal deretter behandles av utvalg for miljø og byutvikling. Sistnevnte har endelig beslutningsmyndighet. Prosjektleder sier han forventer omgjøring av vedtaket, slik at rammetillatelse kan gis.

Selv om avslaget omgjøres og rammetillatelse gis, vil det bli ny anledning til ny klage på gitt rammetillatelse. Det antas at klagene da må tilføre nye dimensjoner for å bli tatt hensyn til.

# Status fra gruppene/aktiviteter

**Natteravn**

Jane Bore Sandal tar over ansvaret som innkallingsansvarlig.

Monica Oppedal tar over for Anne Kristin Nygaard i medlemsutvalget Natteravnene.

**Trafikalt grunnkurs**

I fjor kom vi for sent ut med informasjon om trafikalt grunnkurs i regi av FAU.

Vi får tilbake kr 150,- per elev som melder seg på via FAU.

9. klasse bør utpeke en, helst før sommeren, som tar ansvaret for dette neste skoleår.

Hilde Ridderseth tar denne oppgaven.

Nytt FAU, som konstitueres til høsten, bør ta stilling til om man ønsker å videreføre ordningen med kr 150,- per deltager til FAU – som igjen gir redusert pris til skoleballet. Alternativet kan være at elevene bare får kurset kr 150,- billigere.

# Skoleball

120 elever er nå påmeldt av 131 på trinnet.

Skoleballkomiteen har stått på, men dugnadsinnsatsen har variert stort i de enkelte klassene.

Ikke alle vaktene er på plass ennå. Disse må sendes inn til Astri slik at begge vaktlag har 10 vakter.

Det sendes ut info på sms/melding til de som skal ha vakt i forkant av arrangementet.

Til senere år, er det nok ikke gunstig å velge en lørdag – og samtidig med Bergenfest. Dette gjør det ekstra vanskelig å få foreldre til å stille som vakter.

# Økonomistatus

Ballkonto ca. kr 65 000,-

Hovedkonto kr 66 797,- av disse går kr 100,- per påmeldte elev som støtte til skoleballet.

# Godkjenning av revidert mandat og årshjul

Leder presenterte revidert utkast til nytt årshjul og nytt mandat for FAU ved Rå skole. Disse ble vedtatt med små endringer.   
Vi ble enige om at det velges 4 klassekontakter 8. klasse. 2 har ansvaret frem til jul i 9. klasse, 2 fra nyttår 9. klasse og ut 10. klasse.

# Instruks/veileder for klassekontakter

Pia presenterte utkast til instruks/veileder for klassekontakter. Denne ble gjennomgått og forslag til endringer ble notert. Det er viktig at dokumentet ikke blir for overveldende og har for mange må og skal, men snarere fungerer som en inspirasjon og en verktøykasse.  
Pia reviderer utkastet etter innspillene som kom i møtet og sender ut nytt forslag.

# Overlevering til nytt FAU høst 2024

Nåværende leder, Espen, går nå ut av FAU.

Nestleder Linn, er kontaktperson for FAU inntil nytt utvalg er konstituert til høsten og har ansvaret for å kalle inn til første møte.

Vi fjernet to-faktor autentisering på Google kontoen til FAU. Dette har skapt en del utfordringer i og med at det er flere personer som bruker kontoen. Nytt FAU bør vurdere å endre passord til høsten.

# Eventuelt

Ingen saker

#### Neste møter:

Onsdag 4. September

Nestleder Linn Angelfoss kaller inn til første møte.